Document ID: 31979L0532

31979L0532
L 145/16
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА НА СЪВЕТА
от 17 май 1979 година
за сближаването на законодателствата на държавите-членки относно типовото одобрение като компонент на устройства за осветяване и светлинна сигнализация на колесни селскостопански или горски трактори
(79/532/ЕИО)
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 100 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид, че техническите изисквания, които тракторите трябва да удовлетворяват съгласно националните законодателства, отнасящи се, inter alia, за светлинните инсталации и свето-сигналните устройства;
като има предвид, че тези изисквания са различни за различните държави-членки; като има предвид, че в зависимост от това е задължително всички държави-членки да приемат еднакви изисквания, като допълнение към или на мястото на техните съществуващи правила според установения ред, по-специално, да допуснат процедура за типово одобрение на ЕИО, която е обект на Директива 74/150/ЕИО на Съвета от 4 март 1974 г. за сближаването на законодателствата на държавите-членки относно типовото одобрение на колесни селскостопански или горски трактори (4), да са приложими по отношение на всеки тип трактор;
като има предвид, че в Директива 78/933/ЕИО (5) Съветът установи общи изисквания за инсталирането на устройства за осветяване и светлинна сигнализация на селскостопански или горскостопански колесни трактори;
като има предвид, че подобни устройства за осветяване и светлинна сигнализация притежават същите характеристики, като тези монтирани към моторни превозни средства; като има предвид, че по тази причина, устройства, получили знак за типово одобрение на ЕИО на компонент, в зависимост от вече приетите директиви, обект на които е типовото одобрение на моторни превозни средства и техните ремаркета, могат също така да се използват за селскостопански трактори,
ПРИЕ НАСТОЯЩАТА ДИРЕКТИВА:
Член 1
1. „Селскостопански или горскостопански трактор“ означава всяко превозно средство, снабдено с колела или гъсенична верига, имащо поне два водещи моста, чиято основна функция е неговата теглителна сила и което е специално конструирано да тегли, бута, транспортира или задвижва определени устройства, машини или ремаркета, проектирани за селскостопанска или горска употреба. То може да бъде екипирано за превоз на товари и пътници.
2. Настоящата директива се прилага само за трактори, дефинирани в параграф 1, които са снабдени с пневматични гуми и които имат два водещи моста и максимална проектна скорост между 6 и 25 km/h.
Член 2
Държава-членка не може да откаже да предостави типово одобрение на ЕИО или национално типово одобрение на трактор на основания, отнасящи се до:
-
предни фарове, които функционират като дълги и/или къси светлини или електрически светлини с нажежаеми жички за подобни предни фарове,
-
маркиращи външния габарит светлини,
-
предни (странични) габаритни светлини,
-
задни (странични) габаритни светлини,
-
стоп светлини,
-
пътепоказателни светлини,
-
светлоотражатели,
-
лампа за осветяване на задния регистрационен номер,
-
предни фарове срещу мъгла и електрически лампи за такива фарове,
-
задни фарове срещу мъгла,
-
светлини за заден ход,
-
светлини за паркиране,
ако те носят маркировка за типово одобрение на ЕИО на компонент, както е предвидено в приложението и са монтирани в съответствие с изискванията, залегнали в Директива 78/933/ЕИО.
Член 3
Държава-членка не може да откаже регистрацията или забрани продажбата, пускането в действие или използването на трактор на основания, отнасящи се до:
-
предни фарове, които функционират като дълги и/или къси светлини или електрически лампи с нажежаеми жички за подобни предни фарове,
-
маркиращи външния габарит светлини,
-
предни (странични) габаритни светлини,
-
задни (странични) габаритни светлини,
-
стоп светлини,
-
пътепоказателни светлини,
-
светлоотражатели,
-
лампа за осветяване на задния регистрационен номер,
-
предни фарове срещу мъгла и електрически лампи за такива фарове,
-
задни фарове срещу мъгла,
-
светлини за заден ход,
-
светлини за паркиране,
ако те носят маркировка за типово одобрение на ЕИО на компонент, както е предвидено в приложението и са монтирани в съответствие с изискванията, залегнали в Директива 78/933/ЕИО.
Член 4
Изменения, необходими за привеждане в съответствие с техническия прогрес на изискванията на приложението, се приемат съгласно процедурата по член 13 от Директива 74/150/ЕИО на Съвета.
Член 5
1. Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, в срок до 18 месеца от нотифицирането ѝ. Те незабавно информират Комисията за това.
2. Държавите-членки съобщават на Комисията текста на основните разпоредби от националното законодателство, които приемат в областта, регулирана от настоящата директива.
Член 6
Адресати на настоящата директива са държавите-членки.
Съставено в Брюксел на 17 май 1979 година.

Labels: 7
8
15
6